அப்போது, ``கர்நாடகாவில் அணை கட்டிக்கொள்ள மத்திய அரசு நேரடியாக அனுமதி தராது என தெரிவித்துவிட்டு, பிறகு அணையைக் கட்டிக்கொள்ள அனுமதி கொடுத்த சதித் திட்டத்தின் விளைவுதான், காவிரி மேலாண்மை வாரியம் அமைக்காததற்குக் கராணம். நடுவர் மன்றம் என்பது உச்ச நீதிமன்றத்திற்கு இணையானதுதான். இந்நிலையில், நடுவர் மன்றம் தீர்ப்பளித்த பிறகு, இதை ஏன் உச்ச நீதிமன்றம் விசாரிக்க வேண்டும். இதுவே ஒரு மோசடி, உச்ச நீதிமன்றத் தலைமை நீதிபதி தீபக் மிஸ்ரா, நீதியை ஆயிரம் அடி குழிதோண்டிப் புதைத்து, தமிழகத்திற்கு மிகப்பெரிய அநீதியைச் செய்துவிட்டார். மேலாண்மை வாரியம் அமைத்தால் தமிழகத்திற்கு பாதுகாப்பு கிடைக்கும். கர்நாடகா புதிய அணையைக் கட்ட முடியாது. அணையின் பாதுகாப்பு, மத்திய தொழில்படைக்குச் சென்றுவிடும். தண்ணீரை ஒழுங்குபடுத்தி அனுப்புகிற வேலையை ஒழுங்காற்றுக் குழு செய்யும். இந்தப் பாதுகாப்பு எல்லாம் நமக்குக் கிடைத்து காப்பாற்றப்படுவோம். இதனால், நடுவர் மன்றத் தீர்ப்பை புறம்தள்ளிவிட்டு, புதிய திட்டமான ஸ்கீம் என்பதை அமைத்துக்கொள்ளலாம். அதை, நாடாளுமன்றத்தின் விருப்பத்தின்படி மாற்றிக்கொள்ளலாம் என தீர்ப்பில் குறிப்பிடப்பட்டுள்ளது. மோடியின் எண்ணம் உச்ச நீதிமன்றத்தில் நிறைவேறுகிறது.